open-index/open-wikipedia-markdown huggingface dataset:
Veteran and Vintage Car Club of Luxembourg

De **Veteran and Vintage Car Club of Luxembourg**, ofgekierzt ***VVCCL***, ass e lëtzebuergesche Veräi vun Amateuren, haaptsächlech Proprietären, vun alen Autoen.

De Veräi gouf den 28. Januar 1968 am deemolege Café *Le Tacot* um *Hellege Geescht* an der Stad Lëtzebuerg gegrënnt. Zil war et, d'Propriétaire vun alen Autoen zesummen ze bréngen.

Schonn 1963, bei der Joerdausendfeier vun der Stad Lëtzebuerg war ee Korso vun alen Autoen organiséiert ginn, et huet awer bis 1968 gedauert bis de Club gegrënnt gouf.

## Ziler vum Veräin
D'Haaptziler vum Veräin sinn:

## Grënnungsmemberen
D'Grënnungsmembere waren: 
* De Jean de Buck, e belsche Journalist deen et op Lëtzebuerg verschloen hat, 
* de Luigi Sgorlon, deen deemools den "Tacot" bedriwwen huet, 
* de Jean Thoma, deen zu Huewel lieft, 
* de Marcel Schmit, deen deemools am Ministère des transports zu Sandweiler geschafft huet; méi spéit war hie Buergermeeschter zu Duelem, an 
* de Jos Wantz.

Eng éischt Generalversammlung war am Dezember 1968; den éischte President gouf de Carlo Thill. Virdru war kee Comité do, mä nëmmen eng Ekipp déi de Club opgeriicht huet.

## Club
Et gouf sech du Gedanke gemaach wéi een d'Proprietäre vun alen Autoen dozou kréich, fir och mat hire Gefierer ze fueren: Déi ware jo deemools den "normalen" Autoe gläichgesat, an hunn deementspriechend och kascht.

De Veräin huet sech dunn op d'Bee gesat fir verschidden Erliichterunge bei der Benotzung vun alen Autoen duerchzesetzen. Et konnt erreecht ginn, datt al Autoen, well si jo net sou dacks op der Strooss sinn, e méi bëllegen Assurancentarif kruten: d'Hallschent vum vum normalen Autostarif.

Och bei de Steiere koum eng Erliichterung: vun 1970 un hunn al Autoen nëmmen eng "taxe forfaitaire" vun 200 Frang bräichten ze bezuelen. 2006 waren et 6,20 Euro.

1970 huet de Club mat sengen Oldtimeren um Goodyears-Summerfest zu Ettelbréck matgemaach a bei där Geleeënheet den éischte Rallye mat alen Autoen zu Lëtzebuerg organiséiert. En huet deemools *Premier Rallye international d'automobiles anciennes* geheescht, aus deem dat Joer drop den *Tour de Luxembourg pour voitures anciennes* gouf. Dëse Rallye besteet bis haut. Fir datt de Rallye och eng auslännesch Participatioun sollt kréien, gouf de VVCCL an d*'Fédération internationale des voitures anciennes* (FIVA) opgeholl, déi haiteg *[[Fédération internationale des véhicules anciens]]*.

## Um Spaweck
* Websäit vum VVCCL
* Websäit vun der Lëtzebuerger Oldtimer Federatioun
Päerdsmolkerei

Déi eenzeg **Päerdsmolkerei** zu Lëtzebuerg ass an der aler Millen zu Ielwen bei Biekerech.

Mieremëllech ass d'Mëllech vu weibleche Päerd. Fir d'Fillen (oder de *Fuel*) ass et an deenen éischte Liewesméint deen eenzege Kascht.

Déi al *Ielwener Millen* ass den éischten an eenzege Produzent vu Mieremëllech zu Lëtzebuerg. D'Miere gi bis zu 5-mol am Dag gestrach. Mieremëllech eegent sech als Ersatz vu Mammemëllech fir Bëbeeën.

## Kuckt och
* Mieremëllech

## Um Spaweck
* Websäit vun der Ielwener Päerdsmolkerei
Horatio Herbert Kitchener

Den **Horatio Herbert Kitchener**, *1.Earl Kitchener of Khartoum* gebuer de 24. Juni 1850 zu Kerry, Irland, a gestuerwen de 5. Juni 1916 westlech vun den Orkneyinselen, wéi d'Schëff *[[HMS Hampshire (1903)|Hampshire]]* op deem hie war, op eng Minn gelaf an ënnergaangen ass, war e brittesche Feldmarschall a Politiker. En huet de Mahdiopstand am Sudan niddergeschloen, war ieweschte Kommandant am Burekrich a Krichsminister am Éischte Weltkrich.

## Um Spaweck
Mieremëllech

**Mieremëllech** ass d'Mëllech vu weibleche Päerd. Fir d'Fillen (oder de *Fuel*) ass et an deenen éischte Liewesméint deen eenzege Kascht.

An der Mieremëllech sinn (Duerchschnëttswäerter):
*1 % Fett
*6 % Laktos (Mëllechzocker)
*2 % Eewäiss, dovu 55 % Kasein
*Spuerenelementer
*Enzymen

De Konsum vu Mieremëllech bei Mënschen ass net nei. Am 5. Joerhonnert viru Christus hat den Herodot op laténgesch geschriwwen: "Nutrit, robetat, al-retat" (lb. "si ass nahrhaft, stäerkt a gëtt Energie").

## Kuckt och
*Päerdsmolkerei
## Um Spaweck

*PDF-Datei iwwer déi diätetesch Wierkunge vun der Mieremëllech vun der Universitéit Jena
*PDF-Datei iwwer Mieremëllech-Kuer bei Neurodermitis
*PDF-Datei iwwer "Interventionsstudie zur Wirksamkeit der Stutenmilch als Diätetikum für Patienten mit chronisch-entzündlichen Darmerkrankungen" Etüd vun der Universitéit Jena 
*Websäit vun der Ielwener Päerdsmolkerei
Krichsministère

De **Krichsministère** war fréier dat iewescht Staatsorgan fir d'Arméi- an d'Krichswiesen.

Un der Spëtzt stoung de Krichsminister, dee meeschtens en héijen Offizéier war a vum Staatschef ernannt gouf. A konstitutionelle Staaten hat e säin Amt och géintiwwer vum Parlament ze vertrieden. A militärescher Hisiicht huet de Krichsministère entweeder dat komplett Militärwiese mam ieweschte Kommando (wéi sengerzäit a Frankräich) oder nëmmen d'Verwaltung (wéi a Preisen) geleet.

Déi haiteg Bezeechnung ass normalerweis Verdeedegungsministère, wat als Euphemismus kéint ugesi ginn.
Gare Bartreng-Stroossen

D'**Gare Bartreng-Stroossen** ass eng Gare vun der Lëtzebuerger Eisebunn. Se läit am nordëstleche Wupp vu Bartreng, um Gebitt vun der Gemeng mam selwechten Numm, no bei Stroossen. Bei d'Gare kënnt een entweeder iwwer d'*Rue de la Gare* op der südlecher oder d*'Rue du Chemin de fer* op der nërdlecher Säit.

D'Gare Bartreng-Stroossen gehéiert zur Linn Lëtzebuerg - Klengbetten - Arel vum CFL-Zuchreseau. Se läit tëscht der Gare Lëtzebuerg an der Gare Mamer-Lycée.

Se huet e gratis Park & Rail-Parking mat 50 Plazen an dräi speziell Parkplaze fir Leit mat reduzéierter Mobilitéit. An enger Bikebox kann ee säi Vëlo ënnerdaach stellen. An der Gare gëtt et eng Ënnerféierung déi awer net fir Leit mat reduzéierter Mobilitéit accessibel ass.

## Geschicht
Déi éischt Gare gouf 1858 gebaut an hat eng kleng Salle d'attente. 1883 gouf d'Gebai eng éischt Kéier vergréissert an ëm 1901 gouf den hëlzene Schapp mat engem Steebau ersat. 1908 gouf d'Gebai vun der Gare eng zweet Kéier vergréissert.

1956 bei der Elektrifizéierung vun der Streck goufen d'Gleiser erneiert an déi mechanesch Signaler mat Drotseelzuch goufe mat elektreschen ersat.

1976 goufen all d'Anlage moderniséiert an déi al Gare ass ewechgerappt ginn. En neit Gebai gouf op der Plaz vum Gardshaische vum PN. 79 gebaut, deen och suppriméiert gouf. Et gouf och en neit Relaisstellwierk gebaut, a Previsioun vun enger Fernsteierung op der ganzer Streck.

Den 23. Mee 1982 goufen d'Guicheten an der Gare fir zerguttst zougemaach.

Zu der Gare Bartreng-Stroosse gehéieren och d'Uschlëss vun de Bensinnsdepoten, déi a Richtung Lëtzebuerg tëscht Bartreng an der Helfenter Bréck sinn.

Fir sech dat aalt Garëgebai virzestellen, brauch ee just d'Gare vu Mamer kucken ze goen, dat ass e Guet dervun.

2014 gouf dat aalt Relaisstellwierk, dat bis dohi vu Klengbette ferngesteiert gi war duerch dat neit elektronescht Stellwierk vu Klengbetten ersat. Zanterhier gëtt d'Gare vu Bartreng-Stroossen ouni Tëschestatioun vu Klengbetten aus gesteiert.

## Zich déi an der Gare halen
(Stand: Dezember 2025)

### Linn Lëtzebuerg ↔ Klengbetten ↔ (Arel - Libramont)

#### Richtung Klengbetten

<sup>◆</sup> Méindes-freides, 7h-20h

#### Richtung Lëtzebuerg
Jeeweils an der entgéintgesater Richtung wéi an der Tabell uewendriwwer.

## Biller

Bertrange, gare CFL Bertrange-Strassen (113).jpg|Vue op d'Gare vu Bartreng-Stroossen; a Richtung Klengbette gekuckt
Bertrange, gare CFL Bertrange-Strassen (115).jpg|D'Bréck op der  déi iwwert d'Gare féiert


## Kuckt och
* CFL-Zuchreseau
* Lëscht vun den CFL-Garen

## Um Spaweck

* Aktuell Departen an der 
* Praktesch Informatiounen iwwer d'Gare Bartreng-Stroossen op der CFL-Websäit
* D'Gare Bartreng-Stroossen op der Websäit "rail.lu"
* D'Gare Bartreng-Stroossen op der Websäit vu Spoorgroep Luxemburg
Kubakris

D**'Kubakris** war eng aussergewéinlech seriös Konfrontatioun tëscht den USA an der Sowjetunioun am Joer 1962, där hiren Ausléiser d'Stationéierung vu sowjetesche Rakéiten op Kuba war. Si gëtt als Héichpunkt a gläichzäiteg als Tournant an der Geschicht vum Kale Krich ugesinn. Ni virdrun an der Geschicht war d'Mënschheet engem Atomkrich sou no wéi zu deem Zäitpunkt.

## Zäittafel vun der Kris am Oktober 1962
Zu der eigentlecher Kris koum et am Oktober 1962.

## Zitater
* *"It shall be the policy of this nation to regard any nuclear missile launched from Cuba against any nation in the Western Hemisphere as an attack by the Soviet Union on the United States, requiring a full retaliatory response upon the Soviet Union."* ("Et soll d'Poltik vun dëser Natioun [d.&nbsp;h. de Vereenegte Staaten] sinn, datt all Atomrakéit, déi vu Kuba aus op egal watfir eng Natioun vun der westlecher Welt ofgeschoss géif ginn, als eng Attack vun der Sowjetunioun op d'Vereenegt Staaten ugesi gëtt, wat e komplette Vergeltungsschlag op d'Sowjetunioun néideg méich.") MOV-Datei—J.F. Kennedy, Oktober 1962

## Literatur
* Robert F. Kennedy. „Dreizehn Tage. Die Verhinderung des Dritten Weltkrieges durch die Brüder Kennedy“ (Originaltitel: „Thirteen Days“), München 1969
* Bernd Greiner. „Kuba-Krise, 13 Tage im Oktober: Analysen, Dokumente, Zeitzeugen“, Hamburg 1988
* Christof Münger. „Kennedy, die Berliner Mauer und die Kubakrise. Die westliche Allianz in der Zerreißprobe 1961-1963“, Paderborn 2003
* Aleksandr Fursenko et al. „One hell of a gamble: Krushchev, Kennedy and Castro 1958-1962“, New York 2000
* Stefan Brauburger, Die Nervenprobe, Schauplatz Kuba: Als die Welt am Abgrund stand (2002)

## Film
* Werner Biermann: *Am Abgrund - Anatomie der Kuba-Krise*, WDR, 2002, Dokumentation.
* "Thirteen Days", USA 2000. Regie: Roger Donaldson.
* "The Cuban Missile Crisis", USA 2000. Interviews an Hannergrondinformationen.
* "The Fog of War: Eleven Lessons from the Life of Robert S. McNamara", Dokumentation.
* Tapes of debates between JFK and his advisors during the crisis

## Um Spaweck

* National Security Archive Geheimmaterial, wat freigin ass
* ZDF Infoseit zur Kubakris
* Allgemeing Informationen zur Kubakris
* Militäresch Aspekter vun der Kubakris
* D'Nervenprouv: Kubakris 1962 
* Déi decisiv "13 Deeg"
Ronnkummerschleis vun Emden

D**'Schleis** vun Emden an Ostfriesland, ass eng sougenannt **Ronnkummer-** oder **Kesselschleis**. Et ass fir Europa eng relativ rar Bauweis fir Schleisen. D'Schleis verbënnt véier Waasserstroosse mateneen, den Ems-Jade-Kanal, den Emder Stadtgraben, d'Rote Siel, en Ausleefer vum *Falderndelft* an domat dem Hafe vun Emden an d'Fehntjer Tief.

D'Schleis besteet aus enger Zentralkummer, dem sougenannte *Kessel*, mat engem Duerchmiesser vun 33 Meter, a véier weidere Schleisekummeren.
Marduk

**Marduk** ass e Begrëff mat e puer Bedeitungen:
* eng Babylonesch Gottheet: Kuckt ënner Marduk,
* eng Black-Metal-Band: Kuckt ënner Marduk,
* e Vulkan am jupiteresche Mound Io: Kuckt ënner Marduk (Io).
Bréck

De Begrëff **Bréck** huet e puer Bedeitungen:

* Bréck an der Architektur: e Bauwierk oder eng Konstruktioun fir Stroossen, Eisebunnen oder Waasserstroossen iwwer en Hënnernes ze féieren.
* Bréck an der Technik: e Bréckekran, eng Zort Kran deen op zwou säitleche Schinne ka beweegt ginn, och nach bekannt ënner *Pont roulant*
* Bréck an der Zänntechnik: eng Zort vu kënschtlechem Gebëss fir een oder méi verlueren Zänn tëscht zwéin anerer z'ersetzen
* D'Bréck maachen, een Dag deen ee sech fräi hëlt tëscht Sonndeger a Feierdeeg.
* Bréck am Turnen: eng Turnübung, woubäi de Kierper mam Réck no ënnen a Form vun engem Bou duerchgebéit gëtt, an op Äerm a Bee rout.
* Bréck op engem Schëff: d'Kommandobühn op engem Schëff
* Bréck (Teppech): e kuerze schmuelen Teppech
* Bréck (Ringen): Verdeedegungsstellung beim Ringen, bei där dee méi schwaache Ringer mat de Fousssuelen a mam Kapp de Buedem beréiert.
* Bréck (Plou): de Verstellbigel bei engem Plou

Zesummegesat Wierder:
* eng Loftbréck
Deutsche Lastautomobilfabrik

**Deutsche Lastautomobilfabrik AG**, ofgekierzt **DAAG**, war eng däitsch Entreprise déi Camionen a Bussen gebaut huet. Si huet tëscht 1910 an 1930 existéiert.

## Um Spaweck
Fondation du Mérite Européen

D'Fondatioun **Mérite européen** huet als Objet «d'entreprendre toutes activités susceptibles de contribuer à faciliter la prise de conscience européenne nécessaire à la réalisation progressive d'une Union européenne existentielle à vocation humaniste et à offrir le Mérite Européen, distinction spécifique et propre de l'Etablissement».

President vum Verwaltungsrot vun der Fondatioun ass de Jacques Santer.

De Mérite européen gouf vum François Visine gegrënnt.
De Mérite besteet aus:

* Engem Unerkenungs- an Dankbarkeetsdiplom
* Engem Éierendiplom
* Verschidde Medailen
** Bronze Medail
** Sëlwermedail
** Goldmedail

D'Medail vum Mérite Européen weist op der viischter Säit d'geographesch Form vun Europa mat an der Mëtt de Jupiter als Stéier duergestallt deen Europa dréit, ëmgi vun den 12 Stäre vum Europäesche Fändel. Laanscht dem rietse Bord ass d'Ënnerschrëft vum Kënschtler André Barbier, deen d'Medail no den Instruktioune vum François Visine kreéiert huet.

Op der Récksäit steet uewen an engem Hallefkrees d'Devise: *VOLONTE-CONNAISSANCE-ACTION* an an der Mëtt: *MERITE EUROPEEN / DECERNE*, drënner ass eng fräi Plaz fir den Numm vun der Persoun anzedroen déi de Mérite kritt, a fir den Datum vun der Iwwerreechung dropzegravéieren.

D'Giélchen huet en Duerchmiesser vun 62&nbsp;mm, ass 5&nbsp;mm déck a weit 122 Gramm.

Et gëtt all Joer 2 Goldmedailen, 5 Sëlwermedailen a 7 bronze Medailen ausgedeelt.

De Verwaltungsrot vun der Fondatioun decidéiert wien eng Medail kritt.

Zanter dem 27. Abrëll 2009 steet d'Fondation du Mérite Européen zu Lëtzebuerg op der Lëscht vun den Organisatioune fir déi een als Donateur am Kader vum Steiergesetz, en Don an der Mooss, déi vun deem Gesetz virgesinn ass kann ofsetzen.

## Grand Collier
*Henri vu Lëtzebuerg, huet d'Medail fir all d'Lëtzebuerger ugeholl.
## Collier
* Herman Van Rompuy, als President vum Europarot
* José Manuel Barroso, als President vun der europäescher Commissioun
* Jean-Claude Juncker, als Premierminister 
* Jean-Claude Trichet, als President vun der Europäescher Zentralbank
* Stad Lëtzebuerg, gouf vun der Lydie Polfer entgéintgeholl
## Soss Lëtzebuerger, déi de Mérite Européen kruten

* Stéphane Bern
* Fernand Franck
* Jean-Pierre Glesener
* Paul Helminger
* Paul Leuck
* Josy Linkels
* Joseph Lorent
* Ernest Mühlen
* Viviane Reding
* Jacques Santer
* Gaston Thorn

## Um Spaweck

*Websäit vun der Fondation du mérite européen
Paul Geimer

De **Paul Geimer**, gebuer den 10. Oktober 1946 an der Stad Lëtzebuerg, ass e pensionéierte lëtzebuergesche Sportsprofesser a fréiere Lokalpolitiker. Hien ass zu Bartreng opgewuess an ass och duerno do wunne bliwwen.

Als Basketballspiller gouf hien an der Saison 1968/1969 mat der Sparta Bartreng Landesmeeschter.

An der Gemeng Bartreng ass hien 1982 als Conseiller an de Gemengerot komm. 1986 gouf hien do Schäffen an 2002 huet hien d'Nofolleg vum Niki Bettendorf als Buergermeeschter iwwerholl. Enn 2008 huet hie seng Demissioun ugekënnegt, déi den 1. Februar 2009 a Kraaft getrueden ass; säin Nofollger als Buergermeeschter gouf de Frank Colabianchi.

De Paul Geimer war mat der Sportsprofessesch Gaby Hirt (1942-2017) bestuet an ass de Papp vun zwee Kanner. Hien ass de Brudder vun der Biologin Gaby Geimer.

## Gielercher
*Commandeur vum Ordre de Mérite du Grand-Duché de Luxembourg (2000)
Gare Colmer-Bierg

D**'Gare Colmer-Bierg** ass eng Gare vun der Lëtzebuerger Eisebunn. Se läit um CR123 beim Lieu-dit Colmer Bréck an der Gemeng Schieren, um rietsen Uwänner vun der Uelzecht. Iwwer d'Gare leeft de Colmer Viaduc vun der .

D'Gare Colmer-Bierg läit tëscht der Gare Kruuchten an där vu Schieren a gehéiert zu follgende Linne vum CFL-Zuchreseau:

* Lëtzebuerg - Ettelbréck - Ëlwen,
** Lëtzebuerg - Ettelbréck - Dikrech.

D'Gare Colmer-Bierg huet e gratis Park & Rail-Parking, deen 2025 vergréissert gouf an zënterhier 237 amplaz just 150 Parkplazen huet; et bestinn och siwe speziell Parkplaze fir Leit mat reduzéierter Mobilitéit. 

An der Gare gëtt et e Passage ënner de Gleiser fir vun engem Quai op deen aneren ze goen. Dëse Passage ass net adaptéiert fir Leit mat reduzéierter Mobilitéit.

Vum südleche Quai aus besteet fir Foussgänger a Vëlosfuerer eng Verbindung iwwer d'Uelzecht fir an d'Duerf Colmer ze kommen. Vëloe kann een an enger Bikebox ënnerdaach stellen.

## Zich déi an der Gare halen
(Stand: Februar 2025)

#### Richtung Norden

#### Richtung Süden
Jeeweils an der entgéintgesater Richtung wéi an der Tabell uewendriwwer.

## Biller

Colmar Berg railway station 01 Luxembourg.jpg|Gesamtvue (2008).
Gare Kolmer-Bierg-003.jpg|Gleiser a Quaien (2014).
File:Gare Kolmer-Bierg-001.jpg|Viischt Fassad vum Gebai.
GaKolB12.JPG|D'Nordstrooss (A7) leeft direkt iwwer d'Gare.
File:Colmar-Berg, gare (112).jpg|Den neie P+R


## Kuckt och
* Lëscht vun den CFL-Garen
* CFL-Zuchreseau

## Um Spaweck

* Praktesch Informatiounen iwwer d'Gare Colmer-Bierg op der CFL-Websäit 
* D'Gare Colmer-Bierg op der Websäit "rail.lu"
* D'Gare Colmer-Bierg op der Websäit vu Spoorgroep Luxemburg
Gare Schieren

D'**Gare vu Schieren** ass eng Gare vun der Lëtzebuerger Eisebunn. Se läit westlech vun der  an der Sektioun Schieren an der Gemeng mam selwechten Numm. Südlech vun der Gare war an der *Impasse Antoine Bourkel* d'Barriär PN27, déi am September 2019 fir zerguttst zougemaach gouf. Déi nërdlech Barriär (PN27a) iwwer d**Rue du Moulin'' besteet nach.

D'Gare Schiere läit tëscht der [[Gare Colmer-Bierg]] an där vun [[Gare Ettelbréck|Ettelbréck]] a gehéiert zu follgende Linne vum [[CFL-Zuchreseau]]:

* Lëtzebuerg - [[Ettelbréck]] - [[Ëlwen]],
** Lëtzebuerg - Ettelbréck - [[Dikrech]].

An der Gare leien zwee Gleiser fir Nordstreck an eent fir d'[[Eisebunnsstreck Péiteng-Ettelbréck|Atertlinn]], dat awer just nach vun de Gidderzich op der [[Eisebunnsstreck Ettelbréck-Biissen|Linn vun / op Biissen]] gebraucht gëtt.

D'Gare [[Schieren]] huet e gratis [[Park & Rail-Parking]] mat 38 Parkplazen an zwou speziell [[Parkplaz fir Leit mat reduzéierter Mobilitéit|Parkplaze fir Leit mat reduzéierter Mobilitéit]]. Vëloe kann een an enger [[Bikebox]] ënnerdaach stellen.

== Geschicht ==
De 25. Juli 1880 ass d'Schierener Halt op der [[Atertlinn]] opgaangen. Se louch baussent [[Schieren]], um Gebitt vun der [[Gemeng Colmer-Bierg|Nopeschgemeng Colmer-Bierg]], do wou d'<nowiki/>''Atertlinn'' an d**Nordstreck'' ausernee gaange sinn, tëscht de Garë Colmar-Usines an Ettelbréck, 1.041&nbsp;m hannert der éischtgenannter Gare.

Den 1. Oktober 1897 gouf d'Halt knapp annerhallwe Kilometer méi no bei d'Duerf geluecht a vum 1. Mäerz 1919 u goufen och Gidder op der Gare ofgewéckelt.

Nodeems den 23. September 1967 de leschte Persounenzuch op der Atertlinn gefuer war, ass d'Gare och net méi gebraucht ginn. D'Garegebai ass 1984 un d'Gemeng verkaaft ginn, déi et ofrappe gelooss huet.

Obwuel vill Leit eng nei Schierener Gare op der Nordstreck gefrot hunn, huet et bis de 27. Januar 1986 gedauert bis d'CFL - op Drock vun ë. a. der Aktioun öffentlechen Transport (AÖT) - hiren Accord dozou ginn hat. Den 28. September 1986 ass d'Schierener Gare op der Nordstreck opgaangen.

## Zich déi an der Gare halen
(Stand: Februar 2025)

#### Richtung Norden

#### Richtung Süden
Jeeweils an der entgéintgesater Richtung wéi an der Tabell uewendriwwer.

## Kuckt och
* Lëscht vun den CFL-Garen
* CFL-Zuchreseau

## Um Spaweck

* Praktesch Informatiounen iwwer d'Gare Schieren op der CFL-Websäit
* D'Gare Schieren op der Websäit "rail.lu"
* D'Gare Schieren op der Websäit vu Spoorgroep Luxemburg
Pegasus-Bréck

**D'Pegasus-Bréck** ass de Spëtznumm deen eng Bréck um Kanal vu Caen, net wäit ewech vu Bénouville an der Normandie, wärend dem zweete Weltkrich krut.

D'Bild hei niewendrun weist déi nei Bréck déi 1994 ganz genee d'selwecht opgeriicht ginn ass wéi déi al Bréck vun 1935. Et ass eng Rull-Klapp-Bréck vum Typ Scherzer, an den Deel, deen an d'Luucht geet ass 45,70 m laang. Iwwer d'Bréck geet d'Departementsstrooss D 514.

Déi nei Bréck gouf beim 50. Anniversaire vun der Landung vun den Alliéierten an der Normandie ageweit. Déi al Bréck steet an engem Musée net wäit dovun ewech.

Si krut hiren Numm vun enger brittescher Unitéit (6. brittesch Loftlandedivisioun) där hiren Emblème de Pegasus ass. Déi Unitéit hat als Missioun d'Bréck z'erueweren (Operatioun Deadstick) a si stoung ënner dem Kommando vum Majouer John Howard. En aneren Offizéier dee bei där Aktioun derbäi war, wat de spéidere Filmschauspiller Richard Todd, deen iwweregens am Film The Longest Day d'Roll vum John Howard spillt.

D'Zaldote si mat dräi Horsa-Laaschtesegeleren de 6. Juni 1944 kuerz no Hallefnuet knapps honnert Meter vun der Bréck ewech gelant ouni datt et den däitschen Zaldoten opgefall war. Dräi aner Seglere mat engem zweete Kommando sollten d'Nopeschbréck erueweren déi spéider Horsa-Bréck genannt gouf. All Kommando bestoung aus ongeféier 30 Mann. Bei där Operatioun goufen 2 Britten erschoss a 14 blesséiert. Den éischte Gefalene bei där Aktioun a vun der Invasioun de Läitnant Brotheridge läit um Kierfecht vu Ranville wou eng Plack un hien erënnert, grad sou wéi un déi éischt franséisch Famill déi befreit gouf.
## Um Spaweck
William Scherzer

De **William Donald Scherzer**, gebuer 1858, a gestuerwen 1893, war een US-amerikaneschen Ingenieur a Bréckebauer.

Hien huet de System vun der Rull-Klapp-Bréck erfonnt.

D'Pegasus-Bréck an der Normandie ass no deem System gebaut.

En huet ënner anerem gehollef 1906 zu Chicago d'Cermak Road Bridge ze bauen an 1912 zu Kairo d'Bréck Abou al-Ela.

## Linke vir Biller (Auswiel)
* Pegasus-Bréck
* Pont du Tivoli zu Sète
* Pont Maréchal Foch zu Sète
* Pont Sadi Carnot zu Sète
* Bréck vu Port-Saint-Louis Bouches du Rhône
John Howard (Zaldot)

De Majouer **John Howard** war en Offizéier an der brittescher Arméi an ee vun den éischten Zaldoten déi de 6. Juni 1944 um Kontinent gelant sinn. Hie war de Kommandant vum Kommando vun der Operatioun Deadstick deen zwou Brécke bei Bénouville an der Normandie eruewert hat ier d'Alliéiert op de Küste vun der Normandie gelant sinn. Eng vun den zwou Brécken ass ënner dem Numm Pegasus-Bréck bekannt, déi aner als Horsa-Bréck.

Den John Howard ass den 8. Dezember 1912 am West End zu London gebuer, an de 5. Mee 1999 an engem Spidol zu Surrey an England gestuerwen. Bis zu sengem Doud huet hien zu Burford, bei Oxford gewunnt.

Mat 19 Joer ass en an d'Arméi agetratt déi en eréischt 1946 wéinst schwéiere Verletzungen un de Been an un der Hëft (bei engem Autosaccident) verlooss huet. Duerno huet en am Landwirtschaftsministère geschafft bis en an de siwwenzeger Joren an d'Pensioun gaangen ass.

All Joer de 6. Juni koum hien zeréck op d'Bréck, wou e mat sengem Seegeler gelant war, fir eng Gerbe do nidderzeleeën.

## Auszeechnungen
* Distinguished Service Order
* Croix de Guerre avec Palme
John Howard (Politiker)

Den **John Winston Howard**, gebuer de 26. Juli 1939 zu Sydney, war de 25. Premierminister vun Australien. Hie gouf den 11. Mäerz 1996 fir déi éischt Kéier a säin Amt gewielt an dräimol erëmgewielt. Den 3. Dezember 2007 huet en d'Plaz misse raumen, well en an de Wale géint de Kevin Rudd vun der Australian Labor Party verluer hat.

Vun 1995 bis 2007 war hien de President vun der Liberal Party of Australia.

## Um Spaweck
John Howard

**John Howard** ass den Numm vun:

*engem engleschen Admirol, cf. John Howard (Admirol)

*engem engleschen Herzog, cf. Johann Howard, 1. Herzog vun Norfolk
 
*engem englesche Philanthrop, cf. John Howard (Philanthrop) (1726–1790)

*engem australesche Premierminister, cf. John Howard (Politiker) (*1939)

*engem englesche Majouer, cf. John Howard (Zaldot)
*engem amerikanesche Filmschauspiller John Howard (1913)
*engem australesche Filmschauspiller John Howard (1952)
Gare Giewelsmillen

D**'Gare op der Giewelsmillen** ass eng Gare vun der Lëtzebuerger Eisebunn. Se läit op der Giewelsmillen, südlech vun der N27 um lénksen Uwänner vun der Sauer, an der Sektioun Schlënnermanescht vun der Gemeng Buerschent.

D'Gare Giewelsmillen läit tëscht der Gare Méchela an där vu Kautebaach a gehéiert zu follgende Linne vum CFL-Zuchreseau:

* Lëtzebuerg - Ettelbréck - Ëlwen - Gäilech (*Gouvy*) - (Léck - Liers),
* Rodange - Esch-Uelzecht - Lëtzebuerg - Ëlwen.

Op der Gare Giewelsmille gëtt et e gratis Park & Rail-Parking mat 13 Plazen an eng speziell Parkplaz fir Leit mat reduzéierter Mobilitéit.

## Zich déi an der Gare halen
(Stand: Februar 2025)

### Richtung Norden

### Richtung Süden
Jeeweils an der entgéintgesater Richtung wéi an der Tabell uewendriwwer.
## Biller

Gare Giewelsmillen-002.jpg|An der Gare
Gare Giewelsmillen-004.jpg|Ausfaart a Richtung Ettelbréck
Giewelsmillen.jpg|Vun der *Schinneschleed* aus gesinn
Gare Goebelsmuhle goes digital.jpg|Op de Quaien

## Kuckt och
* Lëscht vun den CFL-Garen
* CFL-Zuchreseau

## Um Spaweck

* Praktesch Informatiounen iwwer d'Gare Giewelsmillen op der CFL-Websäit
* D'Gare Giewelsmillen op der Websäit "rail.lu"
* D'Gare Giewelsmillen op der Websäit vu Spoorgroep Luxemburg
Gare Miersch

D**'Gare vu Miersch** ass eng Gare vun der Lëtzebuerger Eisebunn. Se läit an der *Rue de la Gare* an der Sektioun Miersch an der Gemeng mam selwechten Numm.

D'Gare Miersch läit tëscht der Gare Lëntgen an där vu Kruuchten a gehéiert zu follgende Linne vum CFL-Zuchreseau:

* Lëtzebuerg - Ettelbréck - Ëlwen - Gäilech (*Gouvy*) - (Léck - Liers),
** Lëtzebuerg - Ettelbréck - Dikrech,
* Rodange - Esch-Uelzecht - Lëtzebuerg - Ëlwen.

Den 11. September 2020 goufen d'Gebai vun der Gare, d'Stellwierk an den Tuerm vum Pëtz mat hirem Ëmgeréits als national Monumenter klasséiert.

## Infrastruktur
Mat der Gratuitéit vum ëffentlechen Transport zu Lëtzebuerg sinn d'Guichete vun der  den 1. Mäerz 2020 fir zerguttst zougemaach ginn.

D'Gare vu Miersch gouf am Zäitraum vun 2021 bis September 2023 komplett moderniséiert an huet zanterhier dräi komplett iwwerdaacht Quaie mat enger Längt vun 250&nbsp;m respektiv 270&nbsp;m. D'Gare ass mat Lifter, Buedemleetsystemer a Gelännere mat agravéierter Brailleschrëft fir Leit mat ageschränkter Mobilitéit zougänglech.

Um Site vum fréieren Agrocenter ass e Park and rail-Parking mat 374 Parkplazen ënner fräiem Himmel a 405 iwwerdaachte Plazen, déi fir e ganzen Dag gratis sinn, wann de Benotzer sech iwwert déi entspriechend App ugemellt huet a mam ëffentlechen Transport eng Distanz vun iwwert 1&nbsp;km zeréckgeluecht huet. Zousätzlech bitt d'Gare zwou Bikeboxe mat enger Capacitéit vun 88 Ofstellplazen fir Vëloen un.

D'Haaptgebai gëtt aktuell  renovéiert; bis Mäerz 2025 soll d'Gebai da mat engem neie Waardesall mat engem integréierte Cactus Shoppi nees accessibel sinn.

## Zich déi an der Gare halen
(Stand: Februar 2025)
#### Richtung Norden

#### Richtung Süden
Jeeweils an der entgéintgesater Richtung wéi an der Tabell uewendriwwer.

## Kuckt och
* Lëscht vun den CFL-Garen
* CFL-Zuchreseau

## Um Spaweck

* Praktesch Informatiounen iwwer d'Gare Miersch op der CFL-Websäit 
* D'Gare Miersch op der Websäit "rail.lu"
* D'Gare Miersch op der Websäit vu Spoorgroep Luxemburg
Gare Lëntgen

D**'Gare vu Lëntgen** ass eng Gare vun der Lëtzebuerger Eisebunn. Se läit ronn 130&nbsp;m. westlech vun der *Rue de* *Diekirch* (N7) an der Sektioun Lëntgen an der Gemeng mam selwechten Numm. Südlech vun der Gare ass d'Barriär (PN21) um CR101.

D'Gare Lëntge läit tëscht der Gare Luerenzweiler an där vu Miersch a gehéiert zu follgende Linne vum CFL-Zuchreseau:

* Lëtzebuerg - Ettelbréck - Ëlwen,
** Lëtzebuerg - Ettelbréck - Dikrech.

D'Gare vu Lëntgen huet e gratis Park & Rail-Parking mat 74 Plazen a véier speziell Parkplaze fir Leit mat reduzéierter Mobilitéit. Vëloe kann een an enger Bikebox ënnerdaach stellen.

## Zich déi an der Gare halen
(Stand: Februar 2025)

#### Richtung Norden

#### Richtung Süden
Jeeweils an der entgéintgesater Richtung wéi an der Tabell uewendriwwer.

## Kuckt och
* Lëscht vun den CFL-Garen
* CFL-Zuchreseau

## Um Spaweck

* Praktesch Informatiounen iwwer d'Gare Lëntgen op der CFL-Websäit
* D'Gare Lëntgen op der Websäit "rail.lu"
* D'Gare Lëntgen op der Websäit vu Spoorgroep Luxemburg
Gare Belval-Réideng

D**'Gare Belval-Réideng** ass eng Gare vun der Lëtzebuerger Eisebunn. Se läit am südleche Wupp an der Sektioun Bieles vun der Gemeng Suessem, ronn 300&nbsp;m. Loftlinn vun der franséischer Grenz ewech. Den duebelen Numm vun der Gare bezitt sech engersäits op de Lëtzebuerger Flouer Belval an anersäits op d'Nopeschgemeng Réideng a Frankräich.

D'Gare gehéiert zu follgende Linne vum CFL-Zuchreseau:

* Lëtzebuerg - Esch-Uelzecht - Rodange
* Ëlwen - Lëtzebuerg - Esch-Uelzecht - Rodange.

Se läit tëscht der Gare Belval-Lycée an där vu Bieles-Zolwer.

Bei der Gare läit e Park & Rail-Parking mat 22 Plazen an enger spezieller Parkplaz fir Leit mat reduzéierter Mobilitéit. E Foussgängertunnel féiert vun enger Säit op déi aner; den Accès op de Quai ass net behënnertegerecht.

## Geschicht
D'Eisebunnsstreck Esch-Uelzecht-Péiteng ass den 1. August 1873 opgaangen, mat deemools just de Garen Esch, Bieles, Déifferdeng a Péiteng. D'Halt Belval-Réideng koum eréischt 1895 bäi. D'Voyageursgebai dat … gebaut gouf, ass am Mee 1989 ewechgerappt ginn.

De 25. Mäerz 1991 huet den CFL-Verwaltungsrot den Accord fir de Bau vun enger Stroossen- an enger Foussgängerënnerféierung ginn, an d'Barriär op där Plaz konnt ewechgerappt ginn.

## Zich déi an der Gare halen

#### Aller

#### Retour
Jeeweils an der entgéintgesater Richtung wéi an der Tabell uewendriwwer.

## Zukunftspläng
Am Kader vum geplangte Reamenagement vum Zentrum vu Bieles mat engem *Corridor à haut niveau de service* (CHNS) an dem Terminus vun der Tramslinn Fluchhafen - Bieles (och nach „séieren Tram“ genannt), ass et virgesinn déi zwou aktuell Garë Belval-Réideng a Bieles-Zolwer déi dezentral leien, mat enger neier Gare „Bieles-Gemeng“ z'ersetzen.

## Kuckt och
* Lëscht vun den CFL-Garen
* CFL-Zuchreseau
* *Gîte Bieles-Réideng* vun de Minett Trail Kabaisercher

## Um Spaweck

* Aktuell Departen an der 
* Praktesch Informatiounen iwwer d'Gare Belval-Réideng op der CFL-Websäit
* D'Gare Belval-Réideng op der Websäit "rail.lu"
* D'Gare Belval-Réideng op der Websäit vu Spoorgroep Luxemburg
Hiefbréck

Als **Hiefbréck** gëtt eng Bréck bezeechent bei där d'Fuerbunn an d'Luucht gehuewe gëtt. Hiefbrécke gehéieren zu de beweegleche Brécken.

## Verschidden Typpen
### Hiefbréck op Buergen
* Brécken an den ale Buergen, déi mat Ketten an d'Luucht gezu ginn, déi Brécken hu kee Kontergewicht.
### Déi vertikal Hiefbréck
* sou wéi d'Recouvrance-Bréck (d'Fuerbunn gëtt tëscht Pilieren eropgehoff)

### D'Klapphiefbréck mat Kontergewicht
* sou wéi d'Tower Bridge (d'Fuerbunn an d'Kontergewicht dréinen ëm eng gemeinsam Achs)
* sou wéi d'Marcotty-Bréck (d'Fuerbunn gëtt vu Ketten, Kabelen oder Staangen an d'Luucht gehoff, d'Kontergewicht gëtt vun enger Achs gehalen déi mat Zapen op de Pilieren iwwer der Bréck opläit).

### Rull-Klapp-Bréck
* d'Rull-Klapp-Bréck oder Typ Scherzer sou wéi d'Pegasus-Bréck

### Scharnéier Hiefbréck
* Hiefbréck mat Scharnéiere sou wéi d'Passerelle Victor-Schœlcher zu Nantes
* Sint Servaas Hiefbréck zu Maastricht

## Um Spaweck
Parverband Kiischpelt

De **Parverband Kiischpelt** war bis 2013 e Parverband an der Pastoralregioun Norden an huet aus follgende 5 Pare mat hire Filialkierche bestanen. E gouf an den neie Parverband Wooltz, Kiischpelt integréiert:

*Pënsch (Pintsch)
**Äischer (Enscherange)
**Draufelt (Drauffelt)
**Lellgen (Lellingen)
**Siwwenaler (Siebenaler)
**Wëlwerwolz (Wilwerwiltz)
*Eschweiler (Eschweiler)
*Kautebaach (Kautenbach)
*Knapphouschent (Knaphoscheid)
**Selschent (Selscheid)
*Mäerkels (Merkholtz)
**Alschent (Alscheid)

Dës 5 Paren an hir Filialen hu sech iwwer d'Gebitt vun 3 Gemenge verdeelt: Kiischpelt (Pënsch, Wëlwerwolz, Äischer, Lellgen, Kautebaach, Mäerkels, Alschent), Eschweiler (Eschweiler, Knapphouschent, Selschent - 2015 mat der Gemeng Wolz fusionéiert) a Klierf (Draufelt, Siwwenaler).

De Parverband gehéiert zum Dekanat Wolz. Paschtouer am Kiischpelt war vu September 2001 bis 2007 de Francis Erasmy. Am Oktober 2007 gouf de Parverband dem Martin Molitor, Dechen zu Wolz, an dem Marc Gilniat, bäigeurdnete Paschtouer, uvertraut.

## Geschicht
De Parverband Kiischpelt gouf den 1. Oktober 2002 gegrënnt, wéi den Äerzbëschof Fernand Franck am ganze Lëtzebuerger Land d'Parverbänn an d'Liewe geruff huet.

Zentrum vum Parverband Kiischpelt ass Pënsch, well dëst déi gréisst an eelst Par (7.-8. Joerhonnert) vum Verband ass. Säit éiwegen Zäiten awer hat dës Par den Numm Kiischpelt. Dat kënnt vum däitsche Wuert „Kirchspiel“, en Numm, dee fréier op vill grouss Paren zougetraff ass. Dësen Numm ass hei erhale bliwwen, well Pënsch sou eng Mammepar bliwwen ass, eng Par mat villen Dierfer a Kierchen. Haut ass Pënsch déi gréisst Par am Land, wat d'Zuel vun den Dierfer a vun de Kierchen ugeet.

Fréier huet zu der Par Kiischpelt och bis 1806 Mäerkels-Alschent, a bis 1807 en Deel vu Kautebaach nërdlech vun der Klierf a vun der Wolz gehéiert. Eeschwëller mat Knapphouschent a Selschent huet Ufanks zu Wolz gehéiert a gouf am 12. Joerhonnert eng eege Par. Schliisslech gouf och Knapphouschent 1808 mat Selschent eng eege Par.

## Kuckt och
*Kierch Pënsch
**Kierch Äischer
**Kierch Draufelt
**Kierch Lellgen
**Kierch Siwwenaler
**Kierch Wëlwerwolz
*Kierch Eeschwëller
*Kierch Kautebaach
*Kierch Mäerkels
*Kierch Knapphouschent
**Kierch Selschent
Ardoises

***Ardoises*** ass e lëtzebuergesche Kuerzfilm vum René Leclère aus dem Joer 1938.

De Film ass en Tounfilm an a schwaarz-wäiss gedréint.

## Ëm wat geet et am Film?

De Film beschreift d'Aarbecht an de Leekollen an d'Produktioun vu Leeën.

E gouf produzéiert fir Reklamm fir de lëtzebuergesche Schifer ze maachen an an de Schifergrouwen zu Uewermaartel gefilmt.

## Produktioun
D'Dréiaarbechten hunn de 25. September 1937 ugefaangen.

Un der Produktioun waren den Evy Friedrich an de Kameraoperateur Marcel Grignon bedeelegt, déi schonn u *[[Il est un petit pays]]* (1937) mam René Leclère zesummegeschafft haten.

Et war deen éischte lëtzebuergesche, bei deem eng kënschtlech Beliichtung zum Asaz koum, an de Schifergrouwen.

D'Première war am Ciné Marivaux den 23. September 1938.

De Film huet eng laang Zäit als verluer gegollt, bis den CNA 1997 e puer Kopien erëmfonnt huet an en d'Joer drop restauréiert huet.

## Wat sot d'Press?
:
*Au cinéma Marivaux on a projeté vendredi soir un nouveau film de René Leclère sur les ardoisières de Martelange. Cette production lui fait le plus grand honneur. Il suit d'un bout à l'autre l'extraction des ardoises dans les galeries, la mise en oeuvre des blocs qu'on en extrait et leur transformation en plaques, éviers, seuils de porte, appuis de fenêtres, etc. Toutes ces vues sont du plus grand intérêt et font comprendre rimportance de cette industrie dans notre vie économique.*

## Soss
Ronn 70 Joer méi spéit huet den Tom Alesch mat *[[Bloe Steen (Film)|Bloë Steen]]* (2007) e weideren Documentairen iwwer d'Schiferindustrie zu Uewermaartel gedréint.

Am Joer 1999 huet de Paul Lesch e Buch iwwert de René Leclère a säi Wierk verëffentlecht. Zesumme mam Buch huet den CNA, als Deel vun der Serie "Ardoises", siwe Filmer vum Leclère op VHS-Kassett erausbruecht, dorënner *Il est un petit pays*.

## Literatur
* *René Leclère, pionnier du cinéma luxembourgeois*, vum Paul Lesch, 1999
Gare Kautebaach

D**'Gare vu Kautebaach** ass eng Gare vun der Lëtzebuerger Eisebunn. Se läit zu Kautebaach an der Gemeng Kiischpelt, um Wupp vun der  (*Op der Gare*), déi do als Sakgaass ophält. Südlech vun der Gare läit den Eisebunnstunnel Hockslee, ëstlech vun der Gare leeft d'Wolz.

Um CFL-Zuchreseau läit d'Gare Kautebaach:

* tëscht der Gare Giewelsmillen an där vu Wëlwerwolz op de Linnen:
** Lëtzebuerg - Ettelbréck - Ëlwen - Gäilech (*Gouvy*) - (Léck - Liers),
** Rodange - Esch-Uelzecht - Lëtzebuerg - Ëlwen
* als Terminus vun der Linn:
** Kautebaach - Wolz, virun der Gare Mäerkels.
D'Gare Kautebaach huet e gratis Park & Rail-Parking mat 85 Plazen a fënnef speziell Parkplaze fir Leit mat reduzéierter Mobilitéit. Vëloe kann een an enger Bikebox ënnerdaach stellen.

Nieft der Gare ass och eng Busgare.
## Geschicht
D'Gebai vun der Kautebaacher Gare gouf 1888 vun de *Reichseisenbahnen in Elsaß-Lothringen* gebaut. Seng Architektur vereenegt zwéi verschidde Stiler, dee vun engem Schwäizer Chalet an dee vun engem italieenesche Landhaus, wouduerch et eigentlech net zu engem traditionellen Duerfcharakter passt. Dësen Effekt war awer vun den éischte Bauhären erwënscht a sollt e Symbol si fir d'Frëndschaft an d'Begéinung vun de Vëlker.

## Zich déi an der Gare halen
(Stand: Februar 2025)

### Richtung Norden

### Richtung Süden
Jeeweils an der entgéintgesater Richtung wéi an der Tabell uewendriwwer.

## Literatur
* Jean-Claude Schumacher: *Monuments historiques de l'industrie luxembourgeoise - Denkmäler Luxemburger Industriekulltur*, Service des sites et monuments nationaux, 1997, 143 S., ISBN 2-919883-00-3 (D'Gare vu Kautebaach: S. 122-123)

## Kuckt och
* Lëscht vun den CFL-Garen
* CFL-Zuchreseau

## Um Spaweck

* Praktesch Informatiounen iwwer d'Gare Kautebaach op der CFL-Websäit
* D'Gare Kautebaach op der Websäit "rail.lu"
* D'Gare Kautebaach op der Websäit Spoorgroep Luxemburg
Roland Junck

De **Roland Junck**, gebuer den 10. November 1955 zu Esch-Uelzecht, ass e lëtzebuergeschen Ingenieur am Maschinnebau, Manager a Fotograf.

De Roland Junck huet zu Zürich op der ETH studéiert an op der Sacred Heart University Luxembourg en MBA gemaach.

1980 huet hie bei der Arbed Diddeleng als Ingenieur am Walzwierk ugefaange mat schaffen, an ass 1985 op d'Arbed Schëffleng gewiesselt. 1993 gouf en General Manager, an 1996 Generaldirekter vun der TrefilArbed zu Biissen. 1998 ass e bei d'Aceralia gewiesselt, där hire *Senior Vice President* e gouf. Zanter 1999 war e Member vun der Generaldirektioun vun der Arbed. Wéi d'Arbed, d'Aceralia an d'Usinor 2002 zu der Arcelor fusionéiert hunn, gouf de Roland Junck *Senior Executive Vice President*, zoustänneg fir Laangstol-Produkter. Vu Januar bis August 2006 war e responsabel fir Laangstol an Europa a Südamerika a fir d'Koordinatioun vun den Aktivitéiten a China.

Fir eng kuerz Zäit, vun August bis November 2006, war hie President vun der Generaldirektioun (CEO) vun Arcelor Mittal.

Vu Februar 2009 bis November 2014 war hien Administrateur délégué bei Nyrstar, gläichzäiteg och Direkter bei Agfa-Gevaert a gouf 2016 CEO vu British Steel.

De Roland Junck ass bestuet, huet zwee Meedercher a wunnt zu Zürich. Hien intresséiert sech fir Päerd a Kutschen an ass Amateur vu *Classic cars*.

Et ass ee begeeschterte Fotograf. Am Joer 2002 hat en e Vernissage an der Galerie vum Schlasspark zu Esch mat Fotoen aus dem Stolberäich. Seng Ausstellung ass ënner dem Motto *Die Ästhetik des Stahls* gelaf. An de Joren duerno koum et zu Ausstellungen ë.&nbsp;a. zu Madrid, Oviedo, Belo Horizonte, Dillingen, Berlin a Bréissel.

An deene leschte Jore beschäftegt hie sech virun allem mam Afloss vun de moderne Kommunikatiounstechnologien op d'Fotografie, mä och op eis Perceptioun am Allgemengen.
ArcelorMittal

**ArcelorMittal** ass dee weltwäit zweetgréisste Stolkonzern, deen 2006 aus der Fusioun vun der Arcelor mat der Mittal Steel Company entstanen ass.

ArcelorMittal beschäftegt 210.000 Leit a 60 Länner uechtert d'Welt. Jorelaang war d'Arcelor, respektiv ArcelorMittal, de gréisste Privatemployeur am Land. 2016 hat d'Entreprise 4.180 Mataarbechter a war domat no der Lëtzebuerger Post (4.320) den zweetgréisste private Patron zu Lëtzebuerg. Den 1. Januar 2024 war d'Gesellschaft mat 3.520 Leit op déi 8. Plaz zeréckgefall.

Generaldirekter a President vum Verwaltungsrot, ass de Lakshmi Mittal, nodeem de Roland Junck dës Funktioun vun August bis November 2006 hat. De Konzern a seng zentral Verwaltung hunn hire Sëtz an der Stad Lëtzebuerg.

## Entwécklung vum Personal zu Lëtzebuerg
### Personal op den 1. Januar

Colors=
 id:lightgrey value:gray(0.9)
 id:darkgrey value:gray(0.8)
 id:sfondo value:rgb(1,1,1)
 id:barra value:rgb(0.6,0.7,0.8)

ImageSize = width:450 height:305
PlotArea  = left:50 bottom:50 top:30 right:30
DateFormat = x.y
Period   = from:0 till:4500
TimeAxis  = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
 bar:2015 text:2015 
 bar:2016 text:2016 
 bar:2017 text:2017 
 bar:2018 text:2018
 bar:2019 text:2019
 bar:2020 text:2020
 bar:2021 text:2021
 bar:2022 text:2022
 bar:2023 text:2023
 bar:2024 text:2024

PlotData=
 color:barra width:20 align:left

 bar:2015 from: 0 till:4260
 bar:2016 from: 0 till:4180
 bar:2017 from: 0 till:4160
 bar:2018 from: 0 till:4120
 bar:2019 from: 0 till:3810
 bar:2020 from: 0 till:3900
 bar:2021 from: 0 till:3660
 bar:2022 from: 0 till:3460
 bar:2023 from: 0 till:3540
 bar:2024 from: 0 till:3520

PlotData=

 bar:2015 at:4260 fontsize:S text: 4.260 shift:(-8,5)
 bar:2016 at:4180 fontsize:S text: 4.180 shift:(-8,5)
 bar:2017 at:4160 fontsize:S text: 4.160 shift:(-8,5)
 bar:2018 at:4120 fontsize:S text: 4.120 shift:(-8,5)
 bar:2019 at:3810 fontsize:S text: 3.810 shift:(-8,5)
 bar:2020 at:3900 fontsize:S text: 3.900 shift:(-8,5)
 bar:2021 at:3660 fontsize:S text: 3.660 shift:(-8,5)
 bar:2022 at:3460 fontsize:S text: 3.460 shift:(-8,5)
 bar:2023 at:3540 fontsize:S text: 3.540 shift:(-8,5)
 bar:2024 at:3520 fontsize:S text: 3.520 shift:(-8,5)

TextData=
 fontsize:S pos:(20,10) text:Date vum STATEC



## Kuckt och
* Siderurgie zu Lëtzebuerg
* Arcelor
* Mittal Steel Company
* Mittal-Arcelor - Les dessous du bras de fer
* Arbedsgebai an der Neier Avenue an der Stad Lëtzebuerg

## Um Spaweck

* International Websäit vun ArcelorMittal
* Websäit vun ArcelorMittal Luxembourg
Jean-Louis Gilson

De **Jean-Louis Gilson**, besser bekannt als **Abraham Gilson** oder **Brudder Abraham vun Orval** (*Frère Abraham*), gebuer den 8. Oktober 1741 zu Habay-la-Vieille, deemools am Herzogtum Lëtzebuerg, a gestuerwen de 16. Januar 1809 zu Florenville, deemools am Département des Forêts, war e lëtzebuergesche Moler.

Hie war eng Zäit am Ermitage vu Bizeux an ass, mat 30 Joer, an d'Abtei Orval agetrueden. Do si se séier op seng Talenter als Moler opmierksam ginn. Hien huet sech däerfen en Atelier ariichten a Mol- an Zeechecourse ginn. Kuerz duerno goung hie fir aacht Méint op d'Düsseldorfer Konschtakademie wou hien en éischte Präis fir seng Kompositioun *Adam et Ève pleurant Abel* krut, déi haut dem Musée Gaumais zu Virton gehéiert.

1793, wéi d'franséisch Revolutiounstruppen Orval zerstéiert hunn, ass hien an d'Stad Lëtzebuerg geflücht, wou d'Abtei Orval e *Refugium* hat. Zwee Joer duerno goung en an d'Probstei vu Conques, mä wéi 1796 d'reliéis Uerden opgeléist goufen, huet e sech zu Florenville en Haus, genannt *La Brouque*, kaaft, wou en nees en Atelier ageriicht huet. E bekannte Schüler vun him war de Johann Anton Ramboux (1790-1866) vun Tréier, deen 1843 Conservateur vum Wallraf-Richartz-Musée zu Köln gouf. En anere Schüler vun him war de Miseler Pierre Bohr (1773-1847), awer net - wéi dacks ugeholl - de Pierre Maisonnet. De Pierre-Joseph Redouté (1759-1840) war warscheinlech nëmme ganz kuerz zu Orval.

Den Abraham Gilson ass mat 68 Joer, am Januar 1809, zu Florenville gestuerwen. Do sinn haut nach Kopië vun zwee vu senge Wierker ze gesinn: Ee "Schutzengel" an eng *Maria mam Rousekranz* (d'Originaler hänken zu Baaschtnech am Musée Piconrue).

Am Ganze sinn e puer honnert Wierker vun him bekannt. De *Brudder Abraham* huet seng Biller meeschtens mat *Abm* signéiert.

Aus senger Zäit zu Lëtzebuerg ass haut nach ë.&nbsp;a. eng Wandmolerei erhalen, déi en am viischten Zëmmer vum Haus Nr.11 an der Nordstrooss gemoolt huet. D'Haus huet deemools dem Cyprien Merjai gehéiert, dee virdrun den Affekot vun der Abtei Orval war. Haut ass do e Restaurant dran. De Gilson hat och de Refectoire vun der Neimënster-Abtei dekoréiert; dee gouf awer am 19. Joerhonnert vun engem Feier zerstéiert.

## Aner Wierker
* Zwou Toilen an der Kierch vu Luzy-Saint-Martin

## Expositioun
*Frère Abraham, le moine peintre d'Orval.* vum 27.6.2009 bis den 8.11.2009 zu Virton am Musée Gaumais.http://www.museesgaumais.be/index.php?event=1812&PHPSESSID=72c7fed840c9b1d07feadb1f7bf2248c

## Literatur
* Jean-Marie Yante & Bénédicte Pétrement, mat der Kollaboratioun vun der Myriam Pezzin, *Frère Abraham - Moine peintre d'Orval 1741-1809*; Virton (Éditions du Musée Gaumais), 2009; 172 S. (ill.).

## Um Spaweck
* Beschreiwung vun de Molereien am Merjey-Haus am ''Luxemburger Land'' Nr 3 vun 1882
Pierre-Joseph Redouté

De **Pierre-Joseph Redouté**, gebuer den 10. Juli 1759 zu Saint-Hubert am deemolegen Herzogtum Lëtzebuerg, a gestuerwen den 19. Juni 1840 zu Paräis, war e Moler.

## Liewen
Dem Redouté säi Léiermeeschter war de Jean-Louis Gilson, méi bekannt als *Brudder Abraham vun [[Orval]]*. No senger Léierzäit huet hie sech an der Stad Lëtzebuerg néiergelooss, wou e sech als Portraitsmoler en Numm gemaach huet. D'Baronne de Tornaco huet hien un den Haff vu Versailles recommandéiert. 1792 huet d'Marie-Antoinette, där en Zeechecoursë ginn huet, hien zu hirem *Peintre de la Cour* gemaach. De Redouté huet sech vun do u méi mat Blummen ofginn. Virun allem Aquarellen huet hie gemoolt. Vun de ronn 50 Planchë fir de Paräisser Botaniker Lhéritier sinn der eng Rëtsch als Albumen erauskomm; een iwwer Rousen an een iwwer Lilien.

Och nom Doud vun der Marie-Antoinette, ass hie spéider nees Haffmoler ginn, beim Napoléon, an och duerno.

1840 ass de Pierre-Joseph Redouté zu Paräis gestuerwen an um Père Lachaise-Kierfecht begruewe ginn.

Hien ass de Brudder vum Henri-Joseph Redouté.

## Éierungen

Nom P.-J. Redouté si genannt:
* eng Schoul zu Anderlecht (Bréissel): den Institut Redouté-Peiffer
* eng Strooss zu Beggen an der Stad Lëtzebuerg (PLZ 2435)

## Literatur
* Champignons du Luxembourg. Planches inédites de Pierre-Joseph Redouté (1759-1840). Manuscrit de Louis Marchand (1807-1843). - Edité par le Ministère d'Etat. Commission gouvernementale pour la commémoration du 150e anniversaire de l'Indépendance du Grand-Duché de Luxembourg; Musée national d'histoire naturelle; Société des naturalistes luxembourgeois, 1989.
*Pierre-Joseph Redouté, Ed. Petra Lamers-Schütze; Ines Dickmann: *The Roses*, Taschen: Köln u.a., 1999. ISBN 3-8228-6629-6
* Pierre-Joseph Redouté, Ed. Thierry Nebois: *The Lilies*, Taschen: Köln u.a., 2000. ISBN 3-8228-6407-2
* Musée de la Vie romantique (Paris) . Le Pouvoir des fleurs: Pierre-Joseph Redouté (1759-1840). Paris: Paris Musées., 2017, ISBN 978-2-7596-0345-9.

## Dräi Rousen, déi de Pierre-Joseph Redouté gemoolt huet

Image:Rosa clinophylla.jpg|Rosa clinophylla
Image:Rosa centifolia foliacea 17.jpg|Rosa ×centifolia 
Image:Rosa moschata.jpg|Rosa moschata 


## Um Spaweck
Mosaik vu Viichten

De **Mosaik vu Viichten** ass e Mosaik aus der Réimerzäit vun 10,36 × 5,92 m, deen am Fréijoer 1994 zu Viichten am Flouer *An der Lee* bei Bauaarbechte fonnt gouf.

En ass géint 240 am Empfankssall vun enger Villa installéiert ginn (eng vun deene gréissten, déi bis ewell zu Lëtzebuerg fonnt goufen), a kombinéiert e literarescht mat engem mythologeschen Theema: den Dichter Homer zesumme mat de Muse vun der Dichtkonscht, der Kalliope, mat, ronderëm deenen aacht anere Muse Klio, Euterpe, Thalia, Melpomene, Terpsichore, Erato, Polyhymnia an Urania.

De Mosaik gouf warscheinlech vun Artiste vun Tréier geschaf. En ass vun héijer kënschtlerescher Qualitéit an an engem gutt erhalenen Zoustand. Nodeem d'Schied, déi duerch d'Bauaarbechten entstane waren, vum *Rheinische Landesmuseum* restauréiert gi waren, gouf en am Mäerz 1997 an den ëmgebauten Nationalmusée um Fëschmaart geplënnert, an ass no der Restauréierung, zënter 1999 als Bléckfank vun der gallo-réimescher Sektioun ausgestallt.

Zu Viichten, direkt nieft der Gemeng, läit e Faksimile dee vum Carlo Signorini realiséiert gouf.

De Mosaik ass zanter dem 2. Februar 1996 als Nationaalt Monument klasséiert.

## Literatur
* Haag, Emil, 2011. *La romanisation du pays des Trévires: les sites du Titelberg et de Dalheim*, In: *Une réussite originale - Le Luxembourg au fil des siècles*; Lëtzebuerg (Éditions Guy Binsfeld), 2011; 576 Säiten (ill.); ISBN 978-2-87954-235-5, Ss 56-63.
* Jean Krier, François Reinert: "Homère et les neuf muses a Vichten", in: *Luxembourg de la préhistoire au Moyen âge*. Dossier d'Archéologie Hors série n° 5 (1995), S.71-73.
* Matthias Paulke, Jean Krier, und Raymond Waringo. *Archäologischer Rundgang durch Luxemburg*. Luxembourg: Centre national de recherches archéologiques, 2019. Print. ISBN 978-2-87985-535-6, S. 114-115.

## Kuckt och
* Lëscht vun den nationale Monumenter an der Gemeng Viichten
* Lëscht vun den Ausgruewungen an archeologesche Plazen zu Lëtzebuerg

## Um Spaweck

* Käpperchesblock mam Mosaik